Dinizia jueirana-facao

Dinizia jueirana-facao (Dinizia jueirana-facao) – magnolijūnų (Magnoliophyta) skyriaus, pupinių (Fabaceae) šeimos, dinizijų (Dinizia) genties medžių rūšis. Beveik šimtą metų buvo manoma, kad dinizija monotipinė gentis, kol 2017 metais buvo aprašyta naujai atrasta Dinizia jueirana-facao rūšis.

 Paplitimas ir faktai 
Atogrąžų klimato rūšis. Tai viena rečiausių medžių rūšių pasaulyje. Auga rytų Brazilijos Espirito Santas valstijos dviejose vietovėse 40-150 metrų aukštumose, Atlanto miškų zonoje. 2017 m. duomenimis, buvo žinomi tik 25 individai, iš kurių 22-24 brandūs medžiaiiucnredlist.org / Jueirana-facão, pagal kuriuos ir buvo pirmą kartą aprašyta ši rūšis. Taip pat manoma, kad tai vieni sunkiausių tarp Žemėje gyvenančių gyvųjų organizmų. Nors šios rūšies medžių aukštis siekia 40 m, jie sveria beveik 62 tonas, beveik tiek pat, kiek sunkiausias kašalotaskew.org / Probably the world’s heaviest living organism described in 2017?, 11 December 2017. Ši medžių rūšis tarp vietinių gyventojų ir žinoma jueirana-facao pavadinimu.

 Išvaizda 
Savaiminio paplitimo areale tai miško skliauto medžiai. Kaip galima spręsti iš išlikusių 25 medžių, jie užauga iki 19-40 m aukščio, kamieno skersmuo žmogaus krūtinės aukštyje iki 1,56 m, kamieno apimtis krūtinės aukštyje: 1,90-4,90 m. Kamienas iki pirmos stambesnės šakos 10-22 m aukščio. Medžio vainikas 10-20 m skersmens.
Rūšies žievė pilka, ji suskilinėja ir dažnai lupasi į didesnius gabalus. Sula skaidriplantsoftheworldonline.org / Dinizia jueirana-facao G.P.Lewis & G.S.Siqueira.

 Susiję puslapiai 
 Rečiausi medžiai Žemėje

 Šaltiniai 

 Nuorodos 


 tropicos.org / Dinizia jueirana-facao G.P. Lewis & G.S. Siqueira
 gbif.org / Dinizia jueirana-facao G.P.Lewis & G.S.Siqueira
 esf.edu / Atlantic forest tree: Mighty in size, small in number 
 link.springer.com / Wood anatomy of the rare species Dinizia jueirana-facao (Fabaceae), “Tabuleiros” Atlantic Forest, Brazil, Autors: Cláudia Fontana, Luiz Santini Junior, Caroline Américo da Silva, Juliano Morales Oliveira, Mario Tomazello-Filho, Paulo Cesar Botosso. First Online: 18 September 2019
 link.springer.com / The majestic canopy-emergent genus Dinizia (Leguminosae: Caesalpinioideae), including a new species endemic to the Brazilian state of Espírito Santo, Authors: G. P. Lewis, G. S. Siqueira, H. Banks, A. Bruneau. First Online: 06 October 2017

Kategorija:Medžiai ir krūmai
Kategorija:Pupiniai